DA Den Europæiske Unions Tidende C 47/6

Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2005/C 47/04)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

SAMMENFATNING

RÅDETS FORORDNING (EØF) Nr. 2081/92

»PÂTES D'ALSACE«

EG Nr. FR/00324/7.11.2003

BOB ( ) BGB( X )

Skemaet er udarbejdet til oplysningsformål. Fuldstændige oplysninger, herunder om producenterne af produkter af den pågældende BOB eller BGB, findes i den fuldstændige udgave af varespecifikationen og kan fremskaffes i medlemsstaten eller hos Europa-Kommissionens tjenestegrene (1).

1. Medlemsstatens ansvarlige myndighed

Navn: Institut National des Appellations d'Origine Adresse: 138, Champs Elysées — 75008 PARIS - FRANCE Tlf. (1) 53 89 80 00 Fax (1) 42 25 57 97

2. Sammenslutning

2.1. Navn: Alsace Qualité: section »fabricants de pâtes« 2.2. Adresse: 2 rue de Rome — 67300 SCHILTIGHEIM Tlf. 03 88 19 16 78 — Fax 03 88 18 90 42 e-mail: alsace-qualite@alsace-qualite.com 2.3. Sammensætning: lokal sammenslutning bestående af tre grupper: — landbrugsorganisationer (landbrugssammenslutning, faglige organisationer, samarbejdsorganisationer) — producentorganisationer og virksomheder inden for nærings- og nydelsesmiddelindustrien organiseret i specialiserede afdelinger — repræsentanter for forhandlere, forbrugere og restauranter

3. Produktets art

Klasse 2.7. Pastaprodukter

4. Varespecifikation

(sammenfatning af betingelserne i artikel 4, stk. 2)

4.1. Navn: »Pâtes d'Alsace«

4.2. Beskrivelse: »Pâtes d'Alsace« sælges i pakninger, der er lavet således, at man kan se hele produktet eller en del af det.

»Pâtes d'Alsace« fremstilles efter den traditionelle opskrift, dvs. af en helt speciel blanding af følgende ingredienser i nedenstående forhold:

1 kg semulje af hård hvede af høj kvalitet

320 g friske æg (svarer til 7 friske æg)

4.3. Geografisk område: Betegnelsen »pâte d'alsace« må kun anvendes for pasta, der er fremstillet i produktionsenheder i regionen Alsace.

4.4. Bevis for oprindelse: Fremstillingen af »pâtes d'Alsace« af ovennævnte råvarer foregår i produktionsenheder i Alsace, som dermed viderefører traditionen med æggepasta.

Et internt sporingssystem hos hver enkelt virksomhed gør det muligt at spore færdigvaren tilbage og finde frem til fabrikationsparametrene og de anvendte råvarer.

Denne sporbarhed opnås ved, at partierne identificeres og registreres på alle produktionstrin.

4.5. Fremstillingsmetode: »Pâtes d'Alsace« fremstilles af semulje af hård hvede af høj kvalitet og af 320 g friske æg pr. kg semulje. Metoden til fremstilling af »pâtes d'Alsace« er opdelt i flere etaper, der hver er af stor betydning.

4.6. Tilknytning:

Særlige kendetegn

Fra gammel tid er »pâtes d'Alsace« blevet fremstillet af mel og æg. Forklaringen på denne tradition med at komme mange æg i dejen, som er kendetegnende for Alsace, er, at der helt frem til 1800-tallet primært var tale om fremstilling i hjemmet på landet, hvor gårdens æg var lettilgængelige.

Fremstillingen af pasta var længe en opgave for husmødre, og opskrifter og kunnen blev videregivet fra mor til datter.

Industrialiseringen af produktionsprocessen i slutningen af 1800-tallet og navnlig i begyndelsen af 1900-tallet medførte ingen ændring af den traditionelle opskrift. Tværtimod søgte virksomhederne hele tiden at komme flere æg i pastaen, indtil man nåede frem til et blandingsforhold på 7 æg for hvert kg semulje af hård hvede. Denne blanding, som ud fra en organoleptisk vurdering er optimal, og som i dag anvendes af alle fabrikanter i Alsace, gør det muligt at videreføre traditionen med æggepasta.

Bestemte egenskaber

Anvendelsen af æg gør det lettere at gennemælte dejen, giver pastaen en bedre smag og bedre kogeegenskaber.

Omdømme — før og nu

Det fremgår af en historiske undersøgelse foretaget af Roland Oberle (museumsinspektør og knyttet som kulturattaché for kunst og historie i Alsace ved rådet for departementet Bas-Rhin), at der sandsynligvis lige siden 1400-tallet er blevet fremstillet pasta i Alsace og, hvad vigtigere er, at det altid har været æggepasta.

1507: Allerede den første kogebog, der udgives i Alsace (»Kochbuch«, trykt af Mathias Kopfuff, Strasbourg, 1507), men også den tyske oversættelse af Platinas værk (»Von allen Speiser und Gerichen«, Strasbourg, 1530) omtaler eksistensen af »Wasser Strieble« (Spätzle). 1671: Abbed Buchinger giver den opskrift på »pâtes d'Alsace«, som stadig bruges i dag: »nudlerne laves af mange æg, af godt mel og salt. Intet vand, men masser af æg«. 1811: Udgivelse af et opslagsværk over gastronomien i Alsace, »Oberrheinisches Kochbuch«, som indeholder en opskrift på nudler, der svarer til den, som abbed Buchinger allerede har givet. 1840: Den første virksomhed i Alsace, firmaet Scheurer, som er udstyret med de mest moderne maskiner (æltemaskine og hydraulisk presse). Efter 1870: I hundredvis af bagerier fremstilles der pasta, som tørres i bageovne for at bevare holdbarheden. 1871: Efter Scheurer kommer der yderligere omkring femten virksomheder til. Alsace bliver hurtigt det område i det tyske rige, hvor der produceres mest æggepasta. 1920: Ekspansionen fortsætter med åbningen af DEKA, som satser på kvalitet (semulje af hård hvede af høj kvalitet, friske æg, som først bliver slået ud på fabrikken). 1932: DEKA's produkter får en guldmedalje på den internationale udstilling i anledning af hundredåret for Pasteurs fødsel. 1933: DEKA's produkter får den højeste præmie på udstillingen »Le Confort chez Soi« og guldmedalje på »Exposition d'economie domestique« i Paris. 1934: DEKA's produkter deltager uden for konkurrence på verdensudstillingen i Paris om industri og handel. 1996: udgives et historisk værk: »l'histoire des pâtes d'Alsace« (forfattere: Catherine Malaval og Roland Oberle, forlag: Vetter). 1998: »pâtes d'alsace« nævnes og beskrives i »l'inventaire du patrimoine culinaire de la France — Alsace — Produits du terroir et recettes traditionnelles« (fortegnelse over Frankrigs kulinariske arv — Alsace — egnsprodukter og traditionelle opskrifter) forlag: Albin Michel).

I mere end tre århundreder har pasta på basis af friske æg været en gastronomisk specialitet i Alsace.

Denne pasta serveres sammen med traditionelle retter som hareragout, fiskeragout og laks fra Rhinen.

»Pâtes d'Alsace« udgør i dag over 50 % af den franske produktion af æggepasta.

4.7. Kontrolstrukturer:

Navn: CERTIQUAL, sammenslutning til certificering af kvalitetsprodukter fra Alsace, lokal sammenslutning registreret ved retten i Schiltigheim under nr.1163, i overensstemmelse med standard EN 4501, godkendt under nummer CC 08 og akkrediteret af COFRAC. Adresse: Espace Européen de l'Entreprise — 2 rue de Rome — 67300 SCHILTIGHEIM Tlf. 03 88 19 16 78 Fax 03 88 19 55 29 e-mail: certiqual2@wanadoo.fr

4.8. Mærkning: Hver pastapakning er mærket som følger:

PÂTES D'ALSACE

7 oeufs frais

au kilo de semoule de blé dur

CERTIQUAL

67300 SCHILTIGHEIM

numéro d'agrément CC 08

4.9. Nationale krav: —

(1) Europa-Kommissionen – Generaldirektorat Landbrug – Kvalitetspolitik for landbrugsprodukter – B-1049 Bruxelles.